Κανονισμός (ΕΚ) αριθ. 246/2003 της Επιτροπής

της 10ης Φεβρουαρίου 2003

για τη θέσπιση του προγράμματος των ενοτήτων ad-hoc, για την περίοδο 2004 έως 2006, μέσα στα πλαίσια της δειγματοληπτικής έρευνας εργατικού δυναμικού που προβλέπει ο κανονισμός (ΕΚ) αριθ. 577/98 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα(1), όπως τροποποιήθηκε τελευταία από τον κανονισμό (ΕΚ) αριθ. 2104/2002 της Επιτροπής(2), και ιδίως το άρθρο 4 παράγραφος 2,

Εκτιμώντας τα ακόλουθα:

(1) Σύμφωνα με τον κανονισμό (ΕΚ) αριθ. 577/98, πρέπει να καθοριστούν τα στοιχεία του προγράμματος των ενοτήτων ad hoc για την περίοδο 2004 έως 2006.

(2) Απαιτούνται ειδικές στατιστικές πληροφορίες από τα κράτη μέλη και την Επιτροπή προκειμένου να αναπτυχθούν κατάλληλα μέτρα πολιτικής στους τομείς του εκσυγχρονισμού της οργάνωσης της εργασίας(3), του συνδυασμού της επαγγελματικής και της οικογενειακής ζωής(4) και της παράτασης του επαγγελματικού βίου(5).

(3) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τον παρόντα κανονισμό θεσπίζεται το πρόγραμμα των ενοτήτων ad hoc της δειγματοληπτικής έρευνας εργατικού δυναμικού, που καλύπτει την περίοδο 2004 έως 2006, όπως ορίζεται στο παράρτημα.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Φεβρουαρίου 2003.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 77 της 14.3.1998, σ. 3.

(2) ΕΕ L 324 της 29.11.2002, σ. 14.

(3) ΕΕ L 60 της 1.3.2002, σ. 67.

(4) ΕΕ C 218 της 31.7.2000, σ. 5.

(5) ΕΕ L 60 της 1.3.2002, σ. 64.

ΠΑΡΑΡΤΗΜΑ

ΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥ

ΠΟΛΥΕΤΕΣ ΠΡΟΓΡΑΜΜΑ ΕΝΟΤΗΤΩΝ AD HOC

1. Οργάνωση της εργασίας και ρύθμιση του χρόνου εργασίας

Κατάλογος μεταβλητών: θα καθοριστεί πριν από το Μάρτιο του 2003.

Περίοδος αναφοράς: δεύτερο τρίμηνο του 2004. Ωστόσο, τα κράτη μέλη μπορούν να παρέχουν στοιχεία που να αναφέρονται και στις 52 εβδομάδες του έτους όταν το υπόδειγμα για την ενότητα ad hoc επιλέγεται με βάση την κατά κύμα διάρθρωση του δείγματος.

Εμπλεκόμενα κράτη μέλη και περιφέρειες: θα καθοριστούν.

Δείγμα: ένα τέταρτο του πλήρους δείγματος που απαιτείται προκειμένου να πληρούνται οι απαιτήσεις του άρθρου 3 παράγραφος 1 του κανονισμού (ΕΚ) αριθ. 577/98. Ωστόσο, όταν και οι 52 εβδομάδες απαρτίζουν την περίοδο αναφοράς, το μέγεθος του δείγματος θα είναι τουλάχιστον 15 % του πλήρους δείγματος που απαιτείται προκειμένου να πληρούνται οι απαιτήσεις του άρθρου 3 παράγραφος 1 του κανονισμού (ΕΚ) αριθ. 577/98. Όταν η δειγματολειπτική μονάδα είναι το άτομο, δεν απαιτούνται στοιχεία για τα υπόλοιπα μέλη του νοικοκυριού.

Διαβίβαση των αποτελεσμάτων: πριν από τις 31 Μαρτίου 2005.

2. Συνδυασμός της επαγγελματικής και της οικογενειακής ζωής

Κατάλογος μεταβλητών: θα καθοριστεί πριν από το Μάρτιο του 2004.

Περίοδος αναφοράς: δεύτερο τρίμηνο του 2005. Ωστόσο, τα κράτη μέλη μπορούν να παρέχουν στοιχεία που να αναφέρονται και στις 52 εβδομάδες του έτους όταν το υπόδειγμα για την ενότητα ad hoc επιλέγεται με βάση την κατά κύμα διάρθρωση του δείγματος.

Εμπλεκόμενα κράτη μέλη και περιφέρειες: θα καθοριστούν.

Δείγμα: ένα τέταρτο του πλήρους δείγματος που απαιτείται προκειμένου να πληρούνται οι απαιτήσεις του άρθρου 3 παράγραφος 1 του κανονισμού (ΕΚ) αριθ. 577/98. Ωστόσο, όταν και οι 52 εβδομάδες απαρτίζουν την περίοδο αναφοράς, το μέγεθος του δείγματος θα είναι τουλάχιστον 15 % του πλήρους δείγματος που απαιτείται προκειμένου να πληρούνται οι απαιτήσεις του άρθρου 3 παράγραφος 1 του κανονισμού (ΕΚ) αριθ. 577/98. Όταν η δειγματολειπτική μονάδα είναι το άτομο, δεν απαιτούνται στοιχεία για τα υπόλοιπα μέλη του νοικοκυριού.

Διαβίβαση των αποτελεσμάτων: πριν από τις 31 Μαρτίου 2006.

3. Μετάβαση από την εργασία στη συνταξιοδότηση

Κατάλογος μεταβλητών: θα καθοριστεί πριν από το Μάρτιο του 2005.

Περίοδος αναφοράς: δεύτερο τρίμηνο του 2006. Ωστόσο, τα κράτη μέλη μπορούν να παρέχουν στοιχεία που να αναφέρονται και στις 52 εβδομάδες του έτους όταν το υπόδειγμα για την ενότητα ad hoc επιλέγεται με βάση την κατά κύμα διάρθρωση του δείγματος.

Εμπλεκόμενα κράτη μέλη και περιφέρειες: θα καθοριστούν.

Δείγμα: ένα τέταρτο του πλήρους δείγματος που απαιτείται προκειμένου να πληρούνται οι απαιτήσεις του άρθρου 3 παράγραφος 1 του κανονισμού (ΕΚ) αριθ. 577/98. Ωστόσο, όταν και οι 52 εβδομάδες απαρτίζουν την περίοδο αναφοράς, το μέγεθος του δείγματος θα είναι τουλάχιστον 15 % του πλήρους δείγματος που απαιτείται προκειμένου να πληρούνται οι απαιτήσεις του άρθρου 3 παράγραφος 1 του κανονισμού (ΕΚ) αριθ. 577/98. Όταν η δειγματολειπτική μονάδα είναι το άτομο, δεν απαιτούνται στοιχεία για τα υπόλοιπα μέλη του νοικοκυριού.

Διαβίβαση των αποτελεσμάτων: πριν από τις 31 Μαρτίου 2007.